Jaan Vaabel

Jaan Vaabel (sündinud 23. juunil 1982) on eesti koolitaja ja jurist, endine noorpoliitik. 

Ta on ühenduse Noored Rohelised asutajaliige ja oli NR juhatuse esimees aastail 2007–2010.

Jaan Vaabel oli erakonna Eestimaa Rohelised Tallinna piirkonna juhatuse liige ning ajavahemikul 29. mai 2010 – 4. aprill 2013 erakonna juhatuse liige.

Jaan Vaabel on töötanud alates 2003. aastast tarkvarakasutajate koolitaja ja lektorina. Omab andragoogi kutsetunnistust. Alates 2013. aastast on ta Eesti Juristide Liidu liige.

Ta kandideeris Riigikogu 2011. aasta valimistel Harju ja Rapla maakonnas ning sai 37 häält.

Isiklikku 

Jaan Vaabel on abielus, tal on kaks tütart ja poeg.

Viited

Välislingid 
 Jaan Vaabeli Arvutikoolitus
 IT Koolitus

Eesti koolitajad
Erakonna Eestimaa Rohelised poliitikud
Sündinud 1982